คือตัวผมอายุ21 วันนี้ผมมีอาการถ่ายออกมามีเลือดแดงปนลิ่มเลือด ออกมาอยากถามมันจะเกี่ยวกับการที่เคยกินน้ำอัดลมเป็นจำนวนมากรึป่าวครับ แล้วพอจะทราบรึป่าวว่าน่าจะเป็นอะไร คยปวดท้องนิดหน่อยด้วยครับแปบๆก็หาย
สวัสดีค่ะ อาการถ่ายอุจจาระเป็นเลือด ที่พบบ่อยจะเกิดจาก1.ริดสีดวงทวารเกิดจากการโป่งพองของหลอดเลือดดำที่ทวารหนัก เมื่อออกแรงเบ่ง หรืออุจจาระแข็งครูดกับหลอดเลือด หลอดเลือดก็จะแตกออกทำให้มีเลือดออก โดยจะเป็นเลือดสีแดงสดหยดออกมาพร้อมกับอุจจาระหรือหลังถ่ายอุจจาระ บางรายเลือดอาจมีปริมาณมากได้ แต่มักไม่มีอาการปวดรูทวาร อาจเห็นติ่งเนื้อยื่นออกจากรูทวารขณะที่เบ่งถ่ายได้ ซึ่งสาเหตุ ได้แก่ การมีท้องผูกเป็นประจำ การชอบเบ่งถ่าย นั่งอุจจาระนาน ใช้ยาสวนบ่อย น้ำหนักตัวมาก เป็นต้น2.แผลปริขอบทวารหนัก เมื่อก้อนอุจจาระมีขนาดใหญ่ หรือแข็ง ต้องออกแรงเบ่งมาก ก้อนอุจจาระอาจไปครูดกับเยื่อบุของทวารหนัก ทำให้เกิดเป็นแผล ซึ่งมักมีเลือดสีแดงสดติดออกมากับก้อนอุจจาระหรือติดกระดาษที่ใช้เช็ดก้น และมักมีอาการปวดหรือเจ็บรูทวารหนักร่วมด้วยสำหรับสาเหตุอื่นๆ นั้นพบได้น้อย และมักมีอาการอื่นๆ ร่วมอีกนอกจากการมีถ่ายอุจจาระปนเลือด เช่นทวารหนักและไส้ตรงอักเสบ ลำไส้ใหญ่อักเสบเรื้อรัง ถุงผนังลำไส้ใหญ่อักเสบ ภาวะลำไส้ขาดเลือด มีเลือดออกจากหลอดอาหารหรือกระเพาะอาหารที่มีแผลหรือเส้นเลือดโป่งพอง มีติ่งเนื้อหรือก้อนเนื้อในลำไส้ใหญ่ มะเร็งลำไส้ใหญ่ เป็นต้นส่วนการดื่มน้ำอัดลมในปริมาณมาก ไมน่าเป็นสาเหตุของการถ่ายเป็นเลือดได้ แต่อาจเป็นปัจจัยที่ทำให้เกิดกระเพาะอาหารอักเสบได้ ซึ่งก็จะทำให้มีปวดท้องบริเวณลิ้นปี่ จุกแน่นอก มีคลื่นไส้ เรอบ่อย อาหารไม่ย่อย อิ่มเร็ว หากอาการเป็นมาก อาจทำให้มีเลือดออกในกระเพาะอาหารได้ แต่จะทำให้ถ่ายอุจจาระมีสีดำ ไม่ถึงกับทำให้ถ่ายเป็นเลือดในเบื้องต้น ต้องพยายามอย่าให้ท้องผูก และต้องให้ก้อนอุจจาระนิ่ม โดยการดื่มน้ำมากๆ อย่างน้อยวันละ 8-10 แก้ว เน้นทานอาหารที่มีไฟเบอร์สูง จำพวกผัก ผลไม้ ธัญพืชต่างๆ หรืออาจทานไฟเบอร์สำเร็จรูปเสริม ลดอาหารประเภทเนื้อสัตว์ หลีกเลี่ยงการดื่มแอลกอออล์ ไม่กลั้นหรือเบ่งถ่ายอุจจาระ ฝึกถ่ายให้เป็นเวลา หลีกเลี่ยงการอยู่ในท่านั่งเป็นเวลานานๆ ให้เปลี่ยนอิริยาบทสลับการเดินบ่อยๆ การออกกำลังกายเป็นประจำ จะทำให้ถ่ายง่ายขึ้น เป็นต้นหากยังคงมีถ่ายอุจจาระเป็นเลือด ที่มีปริมาณเลือดมาก หรือมีอาการเจ็บรูทวารมาก หรือมีอาการอื่นๆ ร่วม เช่น มีถ่ายเป็นมูกร่วมด้วย มีท้องเสียสลับกับท้องผูก มีอาการปวดท้องเรื้อรัง เบื่ออาหาร น้ำหนักลด ควรไปพบแพทย์เพื่อรักษาค่ะ